กนง.จับตานโยบายทรัมป์ เสี่ยงกระทบไทย
โดย...พรสวรรค์ นันทะ
9 ก.พ. 2560

โดย...พรสวรรค์ นันทะ
ที่ประชุมคณะกรรมการนโยบายการเงิน (กนง.) เมื่อวันที่ 8 ก.พ. สั่งการให้ธนาคารแห่งประเทศไทย (ธปท.) ติดตามและประเมินความเสี่ยงจากความไม่แน่นอนในต่างประเทศ ที่จะส่งผลต่อเศรษฐกิจไทยโดยเฉพาะการดำเนินนโยบายกีดกันทางการค้าของ โดนัลด์ ทรัมป์ ประธานาธิบดีสหรัฐ รวมทั้งให้ติดตามค่าเงินบาทที่แข็งค่าขึ้นเมื่อเทียบกับสกุลเงินของประเทศคู่ค้าและคู่แข่งสำคัญ 
จาตุรงค์ จันทรังษ์ ผู้ช่วยผู้ว่าการสายนโยบายการเงิน ธนาคารแห่งประเทศไทย (ธปท.) ในฐานะเลขานุการ กนง. เปิดเผยว่า กนง.เห็นว่าเงินบาทที่แข็งค่าขึ้นอาจไม่เป็นผลดีต่อการฟ&amp;O3236;&amp;O3252;นตัวของเศรษฐกิจไทยเท&amp;O3242;าที่ควร แต่เงินบาทที่แข็งค่าขึ้นเป็นไปตามกลไกตลาดที่แข็งค่าและผันผวนเป็นช่วงๆ ไม่ได้เกิดจากความผิดปกติหรือการเก็งกำไรค่าเงิน
นอกจากนี้ กนง.ยังให้ติดตามความเสี่ยงที่เพิ่มขึ้นในบางจุด เช่น ความสามารถในการชำระหนี้ที่ด้อยลงของธุรกิจ การผิดนัดชำระหนี้ของตราสารหนี้ภาคเอกชนที่ไม่มีการจัดอันดับความน่าเชื่อถือ ซึ่งเห็นสัญญาณได้จากระดับหนี้ที่ไม่ก่อให้เกิดรายได้ (เอ็นพีแอล) ที่เพิ่มขึ้น แต่ยังมองว่าความเสี่ยงจากหนี้เอ็นพีแอลยังกระทบเศรษฐกิจในวงจำกัด นอกจากนี้ยังมีพฤติกรรมแสวงหาผลตอบแทนที่สูงขึ้น (Search for yield) ในภาวะอัตราดอกเบี้ยที่ต่ำมาเป&amp;O3250;นเวลานาน ที่อาจนําไปสู&amp;O3242;การประเมินความเสี่ยงของตลาดที่ต่ำกว่าที่ควร (Underpricing of risks)
จาตุรงค์ กล่าวว่า เศรษฐกิจไทยฟื้นตัวได้ดีกว่าคาด ขณะที่เงินเฟ้อทั่วไปก็เริ่มปรับสูงขึ้นและเริ่มเข้าสู่กรอบล่างของเฟ้อหมายเงินเฟ้อที่ 1-4% โดยเดือน ม.ค.ที่ผ่านมาเงินเฟ้อทั่วไปอยู่ที่ 1.55% ส่วนเงินเฟ้อพื้นฐานอยู่ที่ 0.75% การเร่งขึ้นของเงินเฟ้อเริ่มไม่ได้เร็วนัก แต่เพิ่มแบบสอดคล้องกับทิศทางเศรษฐกิจที่ฟื้นตัวดีขึ้น จึงไม่คิดว่าเศรษฐกิจไทยจะเป็นภาวะเงินเฟ้อสูง แต่เศรษฐกิจซบเซาจากกำลังซื้อต่ำ (Stagflation) เนื่องจากกำลังซื้อในประเทศค่อยๆ ปรับดีขึ้นด้วยเช่นกัน
อย่างไรก็ดี แม้ตัวเลขเงินเฟ้อจะออกมาไม่ได้เร่งขึ้นมากนัก แต่การคาดการณ์เงินเฟ้อเริ่มสูงขึ้นมีผลให้อัตราผลตอบแทนพันธบัตร (ยิลด์) ในตลาดสูงขึ้น และอาจมีผลให้ต้นทุนของภาคธุรกิจที่ใช้การออกหุ้นกู้อาจเพิ่มขึ้นบ้าง แต่ต้นทุนการกู้เงินในระยะสั้น 1-2 ปีนี้ไม่น่าจะปรับขึ้นมากนัก เพราะยิลด์ที่ปรับขึ้นส่วนใหญ่อยู่ในตราสารหนี้ระยะยาวอายุ 5 ปี และ 7 ปีเป็นสำคัญ     
ทั้งนี้  กนง.มีมติเอกฉันท์ให้คงอัตราดอกเบี้ยนโยบายไว้ที่ 1.5% เนื่องจากประเมินว่าเศรษฐกิจไทยฟื้นตัวได้ดีกว่าที่ประเมินไว้จากการประชุมครั้งก่อน แต่เศรษฐกิจยังเผชิญกับความไม่แน่นอนอยู่มาก โดยเฉพาะจากการฟนตัวของเศรษฐกิจโลกที่ยังเปราะบาง และความไม่แน่นอนของการดําเนินนโยบายเศรษฐกิจของประเทศอุตสาหกรรมหลัก ขณะที่แรงกดดันเงินเฟ้อด้านอุปสงค์ยังอยู่ในระดับต่ำ กนง.จึงเห็นว่านโยบายการเงินยังควรอยู่ในระดับผ่อนปรนต่อเนื่อง และพร้อมใช่เครื่องมือเชิงนโยบายที่มีอยู่อย่างเหมาะสม เพื่อให้ภาวะการเงินโดยรวมเอื้อต่อการฟนตัวของเศรษฐกิจควบคู่กับการรักษาเสถียรภาพการเงินของประเทศ
ด้านแหล่งข่าวจาก ธปท. เปิดเผยว่า สาเหตุที่ กนง.สั่งการให้ ธปท.ไปประเมินสถานการณ์ผลกระทบของการดำเนินนโยบายสหรัฐต่อเศรษฐกิจไทยอย่างละเอียด เนื่องจากมองว่าความไม่แน่นอนของการดำเนินนโยบายสหรัฐมีผลต่อเงินทุนเคลื่อนย้าย ทิศทางค่าเงินบาทที่จะผันผวนสูงขึ้น
ทั้งนี้ เนื่องจากตามหลักการหากทรัมป์ดำเนินนโยบายกระตุ้นเศรษฐกิจภายในประเทศจนมีอัตราการเติบโตดีขึ้น เงินเหรียญสหรัฐควรปรับให้แข็งค่าขึ้น แต่นโยบายของทรัมป์มีความไม่แน่นอน โดยอาจมีความต้องการให้เงินเหรียญสหรัฐอ่อนค่า เพื่อไม่ให้สหรัฐเสียเปรียบในทางการค้า สถานการณ์เช่นนี้อาจก่อให้เกิดสงครามค่าเงินจากการที่ประเทศเศรษฐกิจขนาดใหญ่ของโลกต้องหันมาดูแลค่าเงินของตัวเองบ้าง